Author: sinicyn
Last saved by: jost
Company: Úrad Vlády SR

ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 3. mája 2006 
								Materiál č.: 8220/2006
								K bodu.: 15

S T A N O V I S K O
 
k návrhu nariadenia vlády SR o technických požiadavkách na výfukové systémy a o prípustnej hladine hluku motorových vozidiel

I

Návrh nariadenia vlády SR o technických požiadavkách na výfukové systémy a o prípustnej hladine hluku motorových vozidiel na rokovanie vlády SR predkladá ako iniciatívny návrh minister dopravy, pôšt a telekomunikácií SR Pavol Prokopovič.

II

Návrh nariadenia vlády je vypracovaný podľa § 2 ods. 1 písm. j) zák. č. 19/2002 Z.z. ktorým sa ustanovujú podmienky vydávania aproximačných nariadení vlády SR a §5 až §8 zák. č. 725/2004  Z.z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov.
Predkladaným návrhom nariadenia vlády sa do právneho poriadku Slovenskej republiky preberá smernica Rady 70/157/EHS zo 6. februára 1970.

III

Legislatívna rada vlády SR návrh nariadenia vlády SR prerokovala na svojom zasadnutí dňa 11. apríla 2006 a odporučila návrh nariadenia dopracovať podľa jej pripomienok a odporúčaní a na rokovanie vlády predložiť nové znenie.
Sekcia vládnej legislatívy konštatuje, že predkladateľ všetky pripomienky a odporúčania Legislatívnej rady vlády SR do návrhu nariadenia vlády SR zapracoval (9 pripomienok) a odporúča vláde SR návrh nariadenia schváliť v predloženom znení.

V Bratislave 28. apríla 2006 
Vpracoval : Andrej Sinicyn

          								Štefan G r m a n
								generálny riaditeľ
						              sekcie vládnej legislatívy
							          Úradu vlády SR